text: ২০১৮ ফিফা ক্লাব বিশ্বকাপ ফাইনাল ২০১৮ ফিফা ক্লাব বিশ্বকাপের ফাইনাল ম্যাচ ছিল, যা ২০১৮ সালের ২২শে ডিসেম্বর তারিখে সংযুক্ত আরব আমিরাতে অনুষ্ঠিত হয়েছে। এই হচ্ছে একটি আন্তর্জাতিক ক্লাব ফুটবল প্রতিযোগিতা। এটি ফিফা ক্লাব বিশ্বকাপের ১৫তম আসর, যেখানে ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছিল।
  
  এই আসরের ফাইনালে স্পেনীয় ক্লাব, ২০১৭–১৮ উয়েফা চ্যাম্পিয়নস লীগ বিজয়ী এবং ২০১৭ সালের চ্যাম্পিয়ন রিয়াল মাদ্রিদ (যারা এই প্রতিযোগিতার শেষ দুটি সংস্করণ জয়লাভ করেছে) এবং এমিরাতি ক্লাব, ইউএই প্রো-লীগ চ্যাম্পিয়ন আল আইনের মুখোমুখি হয়েছিল। এই ম্যাচটি ২০১৮ সালের ২২শে ডিসেম্বর তারিখে আবুধাবির জায়েদ স্পোর্টস সিটি স্টেডিয়ামে অনুষ্ঠিত হয়েছে।
  
  রিয়াল মাদ্রিদ আল আইনকে ৪–১ গোলে হারানোর মাধ্যমে টানা তৃতীয় ও সামগ্রিকভাবে চতুর্থবারের মতো ফিফা ক্লাব বিশ্বকাপ শিরোপা জয়লাভ করেছে; এর ফলে তারা রেকর্ডধারী সর্বোচ্চ ফিফা ক্লাব বিশ্বকাপ শিরোপা জয়ী ক্লাবে (এর পূর্বে রিয়াল মাদ্রিদ এবং বার্সেলোনা রেকর্ড ৩ বারের চ্যাম্পিয়ন দল ছিল) পরিণত হয়েছে।
  
  দল
  নিম্নে উল্লিখিত টেবিলে, ২০০৫ সাল পর্যন্ত ফিফা ক্লাব বিশ্ব চ্যাম্পিয়নশিপ যুগ ছিল এবং ২০০৬ সাল হতে ফিফা ক্লাব বিশ্বকাপ যুগ চলমান।
  
  নোট: ২০১৭ সালের ২৭শে অক্টোবর তারিখে, ফিফা প্রাতিষ্ঠানিকভাবে সকল আন্তর্মহাদেশীয় কাপ বিজয়ী ক্লাবকে ক্লাব বিশ্ব চ্যাম্পিয়ন হিসেবে স্বীকৃতি দিয়েছিল, যা ফিফা ফিফা ক্লাব বিশ্বকাপের সমান মর্যাদা।
  আকা: আন্তর্মহাদেশীয় কাপ (১৯৬০–২০০৪)
  ফিফাক্লাবি: ফিফা ক্লাব বিশ্বকাপ ফাইনালের তালিকা (২০০০, ২০০৫–বর্তমান)
  
  মাঠ
  ২০১৮ সালের মে মাসে, আবুধাবির জায়েদ স্পোর্টস সিটি স্টেডিয়ামটি ফাইনাল ম্যাচের মাঠ হিসেবে ঘোষণা করা হয়েছিল; এর ফলে ২০০৯, ২০১০ এবং ২০১৭-এর পর চতুর্থবারের মতো ফাইনালের মাঠে পরিণত হয়েছিল। এই স্টেডিয়ামটি সংযুক্ত আরব আমিরাতের বৃহত্তম স্টেডিয়াম এবং প্রাথমিকভাবে এমিরাতি জাতীয় ফুটবল দল এটি ব্যবহার করে থাকে। জায়েদ স্পোর্টস সিটি স্টেডিয়াম ১৯৯৬ সালের এএফসি এশিয়ান কাপ ফাইনাল আয়োজন করেছে এবং এখানে ২০১৯ সালের এএফসি এশিয়ান কাপের বেশ কয়েকটি ম্যাচ আয়োজন করার পরিকল্পনা করা হচ্ছে। ২০০ দিরহামের ব্যাংক নোটেও এই স্টেডিয়ামটি লক্ষ্য করা যায়। ৪৩,০০০-আসনবিশিষ্ট এই স্টেডিয়ামটি ১৯৮০ সালে সর্বপ্রথম চালু করা হয়েছিল এবং এখানেই ২০০৩ ফিফা অনূর্ধ্ব-২০ বিশ্বকাপ এবং ২০১৩ ফিফা অনূর্ধ্ব-১৭ বিশ্বকাপের ম্যাচ আয়োজন করা হয়েছিল।
  
  ফাইনালে যাওয়ার পথ
  
  ম্যাচ
  
  বিস্তারিত
  
  পরিসংখ্যান
  
  তথ্যসূত্র
  
  বহিঃসংযোগ
   
  
  ফাইনাল
  ২০১৮
  বিষয়শ্রেণী:রিয়াল মাদ্রিদ ফুটবল ক্লাবের ম্যাচ
  বিষয়শ্রেণী:আল আইন ফুটবল ক্লাবের ম্যাচ
  বিষয়শ্রেণী:২০১৮–১৯-এ স্পেনীয় ফুটবল
  বিষয়শ্রেণী:২০১৮–১৯-এ এমিরাতি ফুটবল
  বিষয়শ্রেণী:আবুধাবিতে ক্রীড়া প্রতিযোগিতা
  বিষয়শ্রেণী:আবুধাবিতে ২১শ শতাব্দী
title: ২০১৮ ফিফা ক্লাব বিশ্বকাপ ফাইনাল